Πρωτάθλημα χειροσφαίρισης Α' εθνικής κατηγορίας ανδρών 1988-1989

Το πρωτάθλημα Α' Εθνικής χάντμπολ ανδρών της περιόδου 1988–89 ήταν το έβδομο και τελευταίο πρωτάθλημα με την ονομασία "Α' Εθνική", καθώς από την επόμενη περίοδο καθιερώθηκε η Α1 Εθνική. Οι δώδεκα ομάδες αγωνίστηκαν σε δύο γύρους των έντεκα αγώνων. Μετά το τέλος του πρωταθλήματος οι τρεις τελευταίες υποβιβάστηκαν στη νεοσύστατη Α2 Εθνική κατηγορία, ενώ για πρώτη φορά δεν διεξήχθησαν αγωνες διαβάθμισης μεταξύ ομάδων της Α' και της Β' Εθνικής. 

Ο Φίλιππος Βέροιας αναδείχθηκε πρωταθλήτης για δεύτερη συνεχόμενη και τρίτη συνολικά φορά στην ιστορία του και προκρίθηκε στο κύπελλο πρωταθλητριών. Η Νέα Ελβετία κατέκτησε την 2η θέση και την έξοδο στο κύπελλο της ευρωπαϊκής ομοσπονδίας. Ο τρίτος Ιωνικός Νέας Φιλαδέλφειας προκρίθηκε στο κύπελλο κυπελλούχων μέσω της κατάκτησης του Κυπέλλου Ελλάδος.

Τελική βαθμολογία

Ο Πανελλήνιος είχε έναν μηδενισμό και -1 βαθμό.

Πρώτοι σκόρερ 
Σκάρλος (Πανελλήνιος) 202 τέρματα
Γραμματικός (Βριλήσσια) 199 τέρματα
Ρουπίνας (Νέα Ελβετία) 187 τέρματα

Β' Εθνική 
Η Β' Εθνική της περιόδου 1988-1989 αποτέλεσε για τελευταία φορά το πρωτάθλημα δευτέρου επιπέδου, καθώς από την επόμενη περίοδο με την δημιουργία της Α2 Εθνικής, αποτελεί μέχρι σήμερα το πρωτάθλημα τρίτου επιπέδου. Οι πρωταθλήτριες των τριών ομίλων κέρδισαν τη συμμετοχή τους στην Α1 Εθνική κατηγορία, οι ομάδες των θέσεων 2-4 τοποθετήθηκαν στην Α2, ενώ οι υπόλοιπες ομάδες παρέμειναν στην κατηγορία.

 Νότιος όμιλος: 1. Άρης Νίκαιας, 2. Περιστέρι Χανίων, 3. Πανιώνιος ΓΣΣ, 4. Τελαμώνας Σαλαμίνας, 5. ΣΑ Κολλεγίου Αθηνών, 6. Σχολές Ξυνή, 7. Χαλάνδρι, 8. ΓΑΣ Καματερού, 9. ΟΦ Νέας Ιωνίας, 10. Ηλυσιακός, 11. ΑΕΕΑ, 12. Αρίων Μυτιλήνης (αποχώρησε).

Βόρειος όμιλος: 1. ΓΣ Δράμας, 2. ΓΕ Βέροιας, 3. ΧΑΝ Καλαμαριάς, 4. ΠΑΣ Φοίβος Συκεών, 5. ΑΣ Άρης Θεσσαλονίκης, 6. ΑΟ Δράμας, 7. Μέγας Αλέξανδρος, 8. Απόλλωνας, 9. ΓΑΣ Έδεσσας, 10. ΦΣ Αρίων Πτολεμαΐδας, 11. ΓΑΣ Κιλκίς, 12. Δημόκριτος.

Δυτικός όμιλος: 1. ΓΕ Αργολίδας, 2. ΑΓΣ Ιωαννίνων, 3. ΑΠΣ Κόρινθος Ερασιτεχνική, 4. Διομήδης Άργους, 5. ΑΟ Έσπερος Πάτρας, 6. ΑΟ Οίακας Ναυπλίου, 7. ΑΟ Φαίακας Κέρκυρας, 8. Μεδεώνας, 9. ΑΣ Ηρακλής Πάτρας, 10. ΑΠΣ Ολυμπιακός Πάτρας, 11. ΑΕΟ Σπόρτιγκ Πάτρας, 12. Αμβρακία Άρτας (αποχώρησε).

Α1 και Α2 
Μετά το τέλος των πρωταθλημάτων της Α' και Β' Εθνικής, έγιναν γνωστές και οι ομάδες που θα μετείχαν στα νεοσύστατα πρωταθλήματα της Α1 και της Α2 Εθνικής κατηγορίας την περίοδο 1989-1990. Σε αντιθέση με άλλα αθλήματα της χώρας, στα οποία η δημιουργία της Α1 επέφερε και μεγάλη μείωση στον αριθμό των ομάδων που μετείχαν στην ανώτατη κατηγορία (απο 14 σε 10 στο πρωτάθλημα μπάσκετ - από 12 σε 6 στο πρωτάθλημα βόλεϊ την πρώτη φορα, και από 12 σε 10 την δεύτερη - από 12 σε 8 στο πρωτάθλημα πολο), οι ομάδες της Α1 χάντμπολ παρέμειναν 12, όπως στο πρωτάθλημα Α' Εθνικής. Ο αριθμός των ομάδων της Α2 ήταν επίσης 12.

Συγκεκριμένα στην Α1 βρέθηκαν:
Οι ομάδες που κατέλαβαν τις θέσεις 1 έως 9 του πρωταθλήματος Α' Εθνικής 1988-1989.
Οι πρωταθλήτριες ομάδες των τριών ομίλων της Β' Εθνικής 1988-1989.

Στην Α2 κατηγορία τοποθετήθηκαν:
Οι ομάδες που κατέλαβαν τις θέσεις 10 έως 12 στην Α' Εθνική 1988-1989.
Οι ομάδες που κατέλαβαν τις θέσεις 2 έως 4 σε κάθε έναν από τους τρεις ομίλους της Β' Εθνικής 1988-1989.

Οι ομάδες των Α1 και Α2 για την περίοδο 1989-1990:
Α1 Εθνική κατηγορία 1989-1990: Φίλιππος Βέροιας, ΜΑΣ Νέα Ελβετία, Ιωνικός Ν.Φ., ΑΣΕ Δούκα, ΕΣΝ Βριλησσίων, Αρχέλαος Κατερίνης, ΑΟ Σερρών, Βυζαντινός ΑΟ, ΑΣ Αθηναϊκός Βύρωνα, Άρης Νίκαιας, ΓΣ Δράμας, ΓΕ Αργολίδας.
Α2 Εθνική κατηγορία 1989-1990: Αναγέννηση Άρτας, Φοίνικας Πάτρας, Πανελλήνιος ΓΣ, Περιστέρι Χανίων, Πανιώνιος ΓΣΣ, Τελαμών Σαλαμίνας, ΓΕ Βέροιας, ΧΑΝ Καλαμαριάς, Φοίβος Συκεών, ΑΓΣ Ιωαννίνων, ΑΠΣ Κόρινθος Ερασιτεχνική, Διομήδης Άργους.

Πηγές
Αθλητική Ηχώ 17 Απριλίου 1989 σελίδα 4, 18 Απριλίου σελίδα 5.

1988 1989
Χειροσφαίριση το 1988
Χειροσφαίριση το 1989